આગ એટલી ફેલાઈ નહીં અને વાત ટૂંકમાં પૂરી થઈ ગઈ, પણ દૂધ પીતાં ગણેશનો એક પ્રયોગ સોશિઅલ મીડિયામાં થઈ ગયો છે એટલું નક્કી. અથવા આ એક કરવા જેવો પ્રયોગ છે એવો બોધપાઠ કેટલાકે લીધો હશે તે એકદમ નક્કી છે. બોધપાઠ આપણે ડાહ્યા નાગરિકોએ લેવાનો છે કે સોશિઅલ મીડિયામાં ફેક ન્યૂઝ ફેલાય તેનાથી માત્ર ચીડ અને વાંચીને ભૂલી જવાનું, ત્યાં વાત અટકતી નથી. સોશિઅલ મીડિયામાં કશુંક સળગતું મૂકવામાં આવે તો તે મોબાઇલ ફોનમાંથી બહાર આવીને તમારા ઘરમાં પડે તેવું પણ કાલે બને. માટે સાવધાન.